Juudid on algusest peale kunstiga tegelenud.
Kui New Yorgis teatris töötasin, olid üle 50 protsendi muusika
ja kunstiga seotud inimestest juudi päritolu.
See tuleneb Vana Testamendi piibellikust arusaamisest
elu ja ilu väärtusest -
esteetika ja elu on suuresti Vana Testamendi elufilosoofia osa.
Jumal on pannud selle juudi rahva südamesse.
israel art
Helilooja, dirigent ja laulja David Loden oli naise Lisaga
enne usule tulemist noorpõlves Ameerikas hipi.
1974. aastal õhutas Jumal neid Iisraeli kolima.
Sellest peale on nad elanud Vahemere rannikul Netanyas.
David töötas ligi 30 aastat
messiaanliku Beit Asaph'i koguduse pastorina
ja on avaldanud mitmel moel mõju messiaanlikes kunstiringkondades.
Pastorina on minu esmane ülesanne karja eest vaimselt hoolt kanda -
õpetada tervet Sõna ja muud sellist.
See on minu jaoks kõige tähtsam.
Kunsti suhtes - olen alati olnud kunstnik,
kirjutan muusikat, enamust sellest laulsime kirikus
ja jagasime algaastail ka väljaspool teistega.
See oli oluline.
Ma ei usu, et kogudusel eraldiseisva üksusena
oleks mingi eriline nägemus kunsti suhtes.
Kunsti koht Iisraeli koguduses on kahel põhjusel äärmiselt oluline.
Esimene on see, et kunst on kultuuri nähtav pale
ehk aken või uks.
Igal küpsel ühiskonnal on oma kultuur ja ühised väärtused.
Need väärtused ilmnevad klassikalises kunstis -
maalis, teatris, muusikas, lugude jutustamises.
Klassikalises mõttes on kunst koht, kus ühiskond saab end
mingil konkreetsel moel väljendada,
nii et seda saaks ühelt põlvkonnalt teisele edastada
ja seda oleks võimalik jagada teiste kultuuridega.
Sellest vaatenurgast on kunst meile isiklikult tähtis.
Teiselt poolt on kunst tähtis, kuna see on aken nii sisse kui välja.
Võime näidata inimestele, kes meid võivad vaadata,
milline on messiaanlik maailmavaade kunsti osas.
See on olnud aastaid kunstiga tegeldes ja seda õpetades
minu ülim motivatsioon.
Meie kahekordne vastutus on eelkõige väljendada kunsti kaudu
oma väärtusi ja maailmavaadet
ning näidata seda ka uskmatule maailmale.
Nüüd, kui olen loobunud aktiivsest pastoritööst,
püüan rajada messiaanliku koguduse kontserditegevust
ja kontserdieetikat ülejäänud maailma silmis.
Gloria. Esitaja: "Liturgi-Kal" koor, Iisraeli Kammerorkester
Klassikaline muusika on mulle väga südamelähedane
ja klassikaline muusika on populaarne igal pool,
väga populaarne juutide seas ja ülipopulaarne iisraellaste seas.
Iisraellased, mitte üksnes Jeesusesse uskuvad,
on klassikalise muusika, eelkõige koorimuusika kontsertidel,
mis räägivad ühel või teisel moel alati kirikust ja usust,
liturgiliste teoste kontsertidel, alati kohal.
Nad tulevad massiliselt kohale. Neile väga meeldib Händeli "Messias".
Nad on kuulanud seda aastaid. Iga kord, kui keegi seda esitab,
on saal täis igasuguseid iisraellasi.
Nüüd, kui seda heebrea keeles esitasime,
on sellest saadavad väärtused eelnevast täiesti erinevad.
Ladina või inglise keeles esitatud liturgiline teos
võib olla mõnedele arusaadav, kuid sõnum jääb üldiselt edastamata.
Kui sama teost esitatakse inimese emakeeles,
väljub see kunsti raamidest ja siseneb kommunikatsioonimaailma.
Oleme seda näinud -
iisraellaste reaktsioon heebrea keelde tõlgitud
klassikalistele liturgilistele teostele on olnud hämmastav.
Messias: Nii ütles Issand Esitaja: David Loden
Neist muusikateostest, milles mina osalenud olen,
on paljud väga tähtsad.
Minu kirjutatud ooper oli väga tähtis,
mitte sellepärast, et see oli nii hea ooper,
vaid seetõttu, et see oli esimene omalaadne Iisraelis -
kirjutatud heebrea keeles ja professionaalselt esitatud.
Sellel ei olnud erilist mõju, kuna ortodoksi kogukond
osutas sellele suurt vastuseisu: publikut oli väga vähe
ja kõik kaotasid palju raha.
Kas see oli tähtis: jah, kuid see oli ehk enneaegne.
Teiselt poolt, esitasime äsja heebrea keeles Vivaldi "Gloria",
mis on Iisraeli kooride ja publiku seas väga armastatud.
See oli tähtis, kuna see kuulutas selgelt Jeesusest
ja sellest, kes Ta on.
Gloria, esitaja: Jilianne Beaver, Iisraeli Kammerorkester
Mõju poolest oli kõige tähtsam Händeli "Messias",
mis on ilmselt kõige täiuslikum evangeeliumi presentatsioon
muusikalises vormis.
See on evangeelium A-st Ü-ni - prohvetite ennustustest
kuni nende täitumiseni Jeesuses, tema sünnis, elus ja õpetuses
ning Tema surmas ja ülestõusmises.
See on siin kõik olemas ja see on seotud
Vana Testamendi prohvetliku sõnaga.
See on meile Iisraelis väga oluline.
Ja kuna see on juutide seas nii armastatud,
on selle esitamine neile arusaadavas keeles eriline,
kuna äkitselt saab selgeks Händeli teos
ja Jannensi libretto.
See on üks võimsamaid tööriistu, mida on võimalik kasutada.
Messias, Hallelujah koor, Esitaja: "Liturgi-Kal" koor
Kui püüaksin kokku võtta, mida meie elu siin maal tähendab -
minu ja mu naise, kes töötab kõrgharidusvaldkonnas
ja õpetab teoloogilistes õppeasutustes, -
siis külvame riigi usukogukonda ja näeme kasvu.
Seda on hea näha nii minul kui pastoril ja kunstnikul
kui ka minu naisel õpetajana.
Näeme kasvu ja kuidas see ühelt põlvkonnalt teisele edasi antakse.
Mulle kunstnikuna on küsimus selles, kui küpsed oleme me ühiskonnana?
Kas oleme kristlik ühiskond, kes sõdib üksteisega doktriinide üle
või oleme me valguseks rahvale, mitte üksnes rahvastele,
vaid oma rahvale, Iisraelile,
nii et nad näeksid selles valguses Messiat.
Just seda me taotlemegi - tahame olla küps ühiskond,
mille kultuuriline pale peegeldab igavikku,
peegeldab Issanda palet ja Tema armastust oma rahva vastu.
Messias, Aamen koor Esitaja: "Liturgi-Kal" koor
Tõlge: Monika Jaaguri